Ritratt: FELTOM .td_uid_2_6100390d41c2e_rand.td-a-rec-img{text-align:left}.td_uid_2_6100390d41c2e_rand.td-a-rec-img img{margin:0 auto 0 0} Permezz ta' emenda fl-Att dwar is-Saħħa Pubblika, l-iskejjel tal-Ingliż reġgħu fetħu għall-istudenti adulti mlaqqmin. Skont dan l-att, is-Supretendent tas-Saħħa Pubblika Charmaine Gauci tista' tagħti eżenzjoni lil dawn l-istudenti meta u fejn hemm bżonn li dan isir. Tista' tara dan l-Att hawn . FELTOM tilqa' din id-deċiżjoni Il-Federazzjoni tal-Għalliema li jgħallmu l-Ingliż (FELTOM), qed tilqa' din d-deċiżjoni tal-Gvern biex iħalli l-iskejjel joperaw b'dan il-mod konform mal-miżuri tal-awtoritajiet tas-saħħa pubblika. Fi stqarrija, FELTOM qalet li d-deċiżjoni li jingħalqu l-iskejjel wara żieda sostanzjali fil-każijiet tal-Covid-19 kienet ta' xokk għalihom, u li ma kinux ippreparati għaliha. Ir-reazzjoni tal-FELTOM: Mhux ippreparati u xxukkjati li se jingħalqu l-iskejjel tal-Ingliż – FELTOM Din il-federazzjoni qalet ukoll li l-ftuħ mill-ġdid tal-iskejjel għandu jkun biss għall-istudenti mlaqqmin, u l-għeluq tal-iskejjel huwa jiddiskrimina kontra dan is-settur bżonjuż. Hekk kif turisti mlaqqmin qegħdin jitħallew jidħlu f'Malta, hekk ukoll dawn l-istudenti għandhom jitħallew ikomplu bl-istudji tagħhom. Ma' dan, qalet ukoll li beħsiebha tappoġġja kull tip ta' infurzar, għax wara kollox kien in-nuqqas ta' dan li wassal għall-għeluq tal-iskejjel. Ġimagħtejn ilu FELTOM saħqet li l-għeluq f'daqqa tas-settur tefa' lill-iskejjel tal-Ingliż f'paniku sħiħ u kien hemm riskju li jintilfu 2,000 impjieg. Fl-14 ta' Lulju 2021: 2,000 impjieg f'riskju li jintilfu – Skejjel tal-Ingliż Dakinhar qalet ukoll li l-iskejjel segwew il-linji gwida u l-protokolli kollha maħruġa mill-Gvern u li spiċċaw akkużati b'mod inġust minħabba deċiżjoni meħuda mill-ogħla awtoritajiet dwar kif infetħet l-industrija turistika f'Ġunju li għadda. Fost ir-realtajiet li l-federazzjoni kienet qed taffaċċja kien hemm 15,000 kanċellazzjoni ta' bookings minn meta tħabbret id-deċiżjoni, telf fid-dħul ta' madwar €36 miljun għall-iskejjel, u ħsara għar-reputazzjoni internazzjonali ta' Malta. Aktar dwar l-effetti tal-għeluq tal-iskejjel tal-Ingliż: "Jekk ma niftħux l-iskejjel tal-Ingliż nitilfu 10,000 student" – FELTOM .td_uid_3_6100390d41ef9_rand.td-a-rec-img{text-align:left}.td_uid_3_6100390d41ef9_rand.td-a-rec-img img{margin:0 auto 0 0}